বঙ্গবিভূষণ সম্মান পেলেন শত্রুঘ্ন সিনহা, আরতি মুখোপাধ্যায়

কলকাতা: মুখ্যমন্ত্রী মমতা বন্দ্যোপাধ্যায়ের হাত ধরে উদ্বোধন হল ৩১ তম কলকাতা আন্তর্জাতিক চলচ্চিত্র উৎসব (Kolkata International Film Festival)। বৃহস্পতিবার ধনধান্য স্টেডিয়ামে প্রদীপ প্রজ্জ্বলন করে ৩১তম আন্তর্জাতিক কলকাতা চলচ্চিত্র উৎসবের উদ্বোধন করলেন সৌরভ গঙ্গোপাধ্যায়। কলকাতা আন্তর্জাতিক চলচ্চিত্র উৎসবের উদ্বোধনী অনুষ্ঠানে আরতি মুখোপাধ্যায় (Aart Mukherjee), শত্রুঘ্ন সিনহাকে (Shatrughan Sinha) বঙ্গবিভূষণে (Banga Bibhusha) ভূষিত করলেন মুখ্যমন্ত্রী মমতা বন্দ্যোপাধ্যায় (Mamata Banerjee)।

এবার মুখ্যমন্ত্রী মমতা বন্দ্যোপাধ্যায়ের ডাকে ধনধান্যে মঞ্চে হাজির হয়েছেন রমেশ সিপ্পি, শত্রুঘ্ন সিনহা, আরতি মুখোপাধ্যায়। শুরুতেই নৃত্য অনুষ্ঠান পরিবেশন করলেন ডোনা গঙ্গোপাধ্যায়। এছাড়াও এবারের বিশেষ অতিথির আসন আলোকিত করেছেন সৌরভ গঙ্গোপাধ্যায়, তিলোত্তমা সোম, গৌতম ঘোষ, রঞ্জিত মল্লিক, লিলি চক্রবর্তী, শ্রী প্রসেনজিৎ চট্টোপাধ্যায়, শ্রী চিরঞ্জিত চট্টোপাধ্যায়, ঋতুপর্ণা সেনগুপ্ত, কোয়েল মল্লিক, রাজ চক্রবর্তী, পাওলি দাম, দেব সহ আরও অনেকে। এদিনের অনুষ্ঠানের সবচেয়ে বড় চমক হয়ে দাঁড়ায় বঙ্গবিভূষণ সম্মান। ধনধান্য মঞ্চ থেকেই ঘোষণা করা হল আরতি মুখোপাধ্যায় ও শত্রুঘ্ন সিনহাকে বঙ্গবিভূষণ সম্মানে সম্মানিত। শত্রুঘ্ন সিনহা বললেন, “ভারতীয় ছবি আমাদের গর্ব। গত পাঁচ বছর ধরে আমি প্রতিবার আসছি। তবে এবার আমি সত্যি খুব খুশি ও চমকিত হয়েছি। কারণ আমি সত্যি এটা জানতাম না। এখানে এসে মমতা বন্দ্যোপাধ্যায়ের থেকে জানলাম, আমি বঙ্গবিভূষণ সম্মান হলাম।”

আরও পড়ুন: ভুতুড়ে বাড়ির ইতিহাস এবার রুপোলি পর্দায়

আরতি মুখোপাধ্যায় মানেই বাংলা আধুনিক থেকে ছায়াছবির সব কালজয়ী গান। যা আজও শ্রোতামহলে একইরকম জনপ্রিয়। বঙ্গবিভূষণে পুরস্কৃত হয়েছেন আরতি মুখোপাধ্যায়। মুখ্যমন্ত্রী তাঁর উদ্দেশ্যে বললেন, “আরতিদি একটার পর একটা গান উপহার দিয়েছেন। কিন্তু আমরা কোনও সম্মান তুলে দিতে পারিনি। আমাদের এই পুরস্কার যে আপনি গ্রহণ করলেন। আমি কৃতজ্ঞ। আমরা তাঁর সুস্থতা কামনা করি। গানের মধ্যেই থাকবেন। কত সুর, কত গান, আমাদের সব মনে পড়ে। মুখ্যমন্ত্রীকে থামিয়ে আবেগঘন আরতি মুখোপাধ্যায় বললেন, “আমি কিন্তু খুব ভালবেসে নিয়েছি। আপনি শিল্পীদের খুব ভালবাসেন। বিশেষ করে সঙ্গীত। যখনই কোনও সমস্যা হয়, আপনি সাহায্যের হাত বাড়িয়ে দেন। আমি প্রথমবার এমন একজন মুখ্যমন্ত্রীকে দেখলাম, যিনি এই বিষয়টা নিয়ে ভাবেন। বর্ষীয়ান গায়িকার সংযোজন, “আমি যখন মমতার হাত থেকে সম্মান নিলাম, কেঁদে ফেলেছি। তুমি ভালো থেকো।

অন্য খবর দেখুন